laion/Wikipedia-Exotic huggingface dataset:
נטשה מוזגוביה

נטשה מוֹזגוֹבָיָה (ברוסית: Наташа Мозговая; נולדה ב-6 במאי 1979) היא עיתונאית, מתרגמת ומנחת טלוויזיה ישראלית-אמריקאית. מנחה בקול אמריקה ארצות הברית. מוזגוביה נולדה בברית המועצות בשנת 1979, בת להורים עיתונאים. בגיל 11 ב-1990 עלתה לישראל עם אמהּ, שלי שריימן. בגיל 12 הופיעה לראשונה בסרטון פרסומת של הסוכנות היהודית. בגיל 13 נרשמה ללימודי תיאטרון בבית הספר לאמנויות בתל אביב ולאחר מכן למדה בתיכון תלמה ילין שבגבעתיים. מוזגוביה החלה את הקריירה שלה בעיתונות הרוסית בישראל כשכתבה בגיל 14 במדור סאטירה צעיר בעיתון "וסטי". בהמשך, ערכה שני מוספים בעיתון זה, ותרגמה ספרים מרוסית לעברית. בגיל 21 בשנת 2000 עזבה את "וסטי" והחלה לעבוד ככתבת בעיתון "ידיעות אחרונות" (העיתון "וסטי" שייך לקבוצת ידיעות אחרונות). בימיו הראשונים של ערוץ ישראל פלוס, הגישה את תוכנית התחקירים "המחלקה המיוחדת", וכן את "עושים רוח", תוכנית תרבות בערוץ הראשון, ו"הבוקר השביעי", תוכנית תרבות ששודרה בימי שבת בבוקר בערוץ 2, אותה הגישה לצד דפנה שפיגלמן. בינואר 2006 נבחרה להגיש את מהדורת החדשות המשודרת בערוץ 2 בחמש אחר הצהריים יחד עם דני קושמרו, ועוררה ציפיות גדולות. עם זאת, בעקבות קיצוצים, מדרוג נמוך (6.8 בממוצע, על פי ynet) וביקורות קשות על התוכנית, שהתמקדו בין השאר במבטאה הרוסי בטענה כי הדבר מקשה על הבנת דבריה, ירדה התוכנית במאי 2006. מוזגוביה טענה כי הביקורת נבעה בחלקה משנאת זרים. מאוקטובר 2007, מוזגוביה מגישה את התוכנית "הרוסים על חדשות" - מהדורת חדשות בעברית בערוץ 9 יחד עם העיתונאים אנה שוליק וגריגורי אסמולוב. ב-2008 השתתפה מוזגוביה גם כמנחה (יחד עם גרא סנדלר ואלכס אברבוך) בסדרת הטלוויזיה "תמול שלשום" ("Тмоль шильшом"), העוסקת בהיסטוריה של מדינת ישראל מ-1948 עד 1957. היא גם כתבה למגזין "עלמה" בתקופה הקצרה שבה ראה אור. בשנת 2008 עזבה את ידיעות אחרונות, ועברה לוושינגטון, כשליחה של העיתון "הארץ" בארצות הברית. בתחילת 2013, עקב קיצוצים בהארץ, סיימה את עבודתה בעיתון, והצטרפה לדסק החדשות של אתר וואלה תחת הכותרת "שליחת וואלה בוושינגטון". במקביל, משמשת בתור מגישה בקול אמריקה בוושינגטון. מוזגוביה בעלת תואר ראשון בסוציולוגיה ובאנתרופולוגיה ותואר שני במדע המדינה מאוניברסיטת תל אביב. נטשה מוזגוביה פעילה בקידום נושאים חברתיים ובייצוג מיעוטים בתקשורת, ובין היתר היא מכהנת כחברת הנהלה באג'נדה. מוזגוביה נשואה לישראלי-אמריקאי והם הורים לשתי בנות ובן. היא מתגוררת עם משפחתה במרילנד שבארצות הברית. מדיה וקבצים בנושא נטשה מוזגוביה בוויקישיתוף בלוג של נטשה מוזגוביה בלוג של נטשה מוזגוביה (ברוסית) אלון הדר, המלחמה הקרה, באתר הארץ, 5 במאי 2006 - ריאיון עם מוזגוביה מירב אמיתי כהן, ‏קפה עם נטשה מוזגוביה, באתר onlife,‏ 18 במאי 2011 אריאנה מלמד, בזכות המבטא, באתר ynet, 5 במרץ 2006 אהוד אשרי, סליחה, טעות בליהוק, באתר הארץ, 5 במרץ 2006 יניב זך, מה רוצים מנטשה?, 24 בפברואר 2006, nrg סמדר שילוני, "לא נתנו לרוסיה יום אחד של חסד", באתר ynet, 27 בפברואר 2006
אליפות העולם בכדורסל 1959

אליפות העולם בכדורסל 1959 היא אליפות העולם השלישית שנערכה על ידי פיב"א. האליפות נערכה בצ'ילה בין התאריכים 16 בינואר ל-31 בינואר 1959 וכללה 13 נבחרות. ארגון הטורניר לווה בבעיות רבות. במקור התחרות הייתה צריכה להתקיים בשנת 1958 באצטדיון סגור חדש, אך בשל בעיות בבנייתו התחרות נדחתה. עם זאת, גם ב-1959 לא הסתיימה בניית המתקן, והטורניר הועבר לאצטדיון הלאומי של צ'ילה שהכיל 16,000 מקומות. ארצות הברית יוצגה על ידי נבחרת חיל האוויר של ארצות הברית. ברית המועצות סירבה להתייצב למשחק נגד טאיוואן, מה שעלה לה בהורדה למקום החמישי. במידה והמשחק היה מתקיים, וברית המועצות הייתה מנצחת, היא הייתה זוכה בטורניר על חשבון ברזיל. בתחרות בנוסף למארחת צ'ילה והאלופה האולימפית ואלופת העולם המכהנת ארצות הברית, השתתפו בטורניר שתי נבחרות מאליפויות אמריקה הדרומית (ברזיל ואורוגוואי) ואירופה (ברית המועצות ובולגריה) ושבע נבחרות נוספות שהוזמנו על ידי פיב"א (ארגנטינה, הפיליפינים, פורמוזה, מצרים, מקסיקו, פוארטו ריקו וקנדה). הקבוצות חולקו לשלושה בתים בני ארבע נבחרות על אחד בשלב המוקדם. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. צ'ילה העפילה לשלב הגמר ישירות. משחקי הבית נערכו בקונספסיון. משחקי הבית נערכו בטמוקו. משחקי הבית נערכו באנטופגסטה. משחק על המקום השלישי הסתיים בתוצאה 86–85 לצ'ילה הורדה לסוף הטבלה בשל סירוב לשחק נגד פורמוזה משחקי הבית נערכו בסנטיאגו דה צ'ילה. נתוני התחרות
סעידי נטיבזונקיזה

סעידי נטיבזונקיזה (בצרפתית: Saidi Ntibazonkiza, נולד ב-1 במאי 1987) הוא כדורגלן עבר בורונדי ששיחק בעמדת קשר הכנף. נטיבזונקיזה נולד בבוג'ומבורה שבבורונדי. הוא החל לשחק בויטאל'או המקומית, ובשנת 2005 הגיע להולנד כמבקש מקלט. עם הגעתו להולנד החל להתאמן בקבוצת ניימכן, שהחתימה אותו לאחר שראתה את הפוטנציאל העצום הקיים בו. ב-18 בנובמבר 2006 ערך נטיבזונקיזה את הופעת הבכורה שלו בליגת העל ההולנדית במשחק נגד ספרטה רוטרדם. ב-9 ביולי 2010 חתם בקרקוביה קרקוב מליגת העל הפולנית, בה שיחק במשך 4 עונות, עד שעבר לאחאיסר בלדייספור מליגת העל הטורקית. הוא שוחרר מהמועדון לאחר חצי עונה, ולאחר חצי עונה נוספת ללא קבוצה חתם בקן. ב-10 בפברואר 2017 חתם בקייסר מליגת העל הקזחית. ב-9 באוקטובר 2010 ערך נטיבזונקיזה את הופעת הבכורה שלו בנבחרת בורונדי, כששיחק 90 דקות בהפסד 1-0 לנבחרת חוף השנהב במסגרת מוקדמות גביע אפריקה לאומות 2012. מדיה וקבצים בנושא סעידי נטיבזונקיזה בוויקישיתוף סעידי נטיבזונקיזה, באתר Transfermarkt סעידי נטיבזונקיזה, באתר Soccerway סעידי נטיבזונקיזה, באתר WorldFootball.net סעידי נטיבזונקיזה, באתר National Football Teams סעידי נטיבזונקיזה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סעידי נטיבזונקיזה".
ביטאון שירה (כתב עת)

ביטאון שירה הוא כתב עת דיגיטלי לשירה עברית עכשווית, הרואה אור החל מ-12 בדצמבר 2013. עורך הביטאון הוא ד"ר אורן עילם. נכון לדצמבר 2021 ראו אור למעלה מ-420 גיליונות של כתב העת, בהשתתפות למעלה מ-300 יוצרים. הביטאון מפרסם שירים מקוריים בלבד, הרואים בו אור לראשונה. נוסף לכך מתפרסמות עבודות אומנות, בעיקר ציור וצילום. הביטאון מפרסם שירים מאת משוררים ידועים וזוכי פרסים, ולצידם משוררים שאינם בעלי שם עדיין. מתפרסמות יצירות של גברים ונשים, מבוגרים וצעירים, ובני עדות שונות. היצירות עוסקות בנושאים מגוונים, בין הגיליונות ובתוך כל גיליון. בחודשים דצמבר 2014 וינואר 2015 נערכו שלושה אירועים לרגל שנה לביטאון. הראשון מביניהם נערך בבית הסופר בתל אביב ב-11 בדצמבר 2014. האירועים השני והשלישי שילבו תצוגת אומנות חזותית עם הקראת שירה. באירוע השלישי הוצגו עבודות של האומן הבאר שבעי אורי פרץ, שרבים מציוריו מתפרסמים בביטאון. ב-30 באוקטובר 2015 ראה אור גיליון המאה של הביטאון, בפורמט מורחב ובהשתתפות שורה ארוכה של יוצרים, הן בתחום השירה והן בתחום האומנות החזותית. ב-1 בספטמבר 2016 נוסדה "ביטאון שירה - הוצאה לאור".[דרוש מקור] אתר האינטרנט הרשמי של ביטאון שירה ביטאון שירה, ברשת החברתית פייסבוק אינדקס כתב העת ביטאון שירה (ארכיון)
ספונדה (ירח)

ספונדה (נקרא גם Jupiter XXXVI) הוא אחד מירחיו של כוכב הלכת צדק אשר התגלה בשנת 2001 על ידי קבוצה של אסטרונומים מאוניברסיטת הוואי בהדרכתו של האסטרונום סקוט שפרד. לאחר גילויו קוטלג הירח בשם S/2001 J 5. קוטרו של ספונדה הוא 2 קילומטרים ומהירותו בעת הקפתו את צדק היא 2.28 ק"מ לשנייה. רדיוס מסלולו של ספונדה סביב צדק הוא 24,253,000 ק"מ ומשך זמן הקפתו סביב צדק הוא 771.604 יממות. ספונדה בעל בהירות נראית של 23. ספונדה בעל אלבדו של 0.04 ואקסצנטריות של 0.3121. את שמו, קיבל ספונדה על שם אחת ההורות. ספונדה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה והגמונה.   מדיה וקבצים בנושא ספונדה בוויקישיתוף
הקורבטות מסדרת בראונשווייג

סדרת בראונשוייג K130 היא הסדרה החדשה ביותר של קורבטות המסוגלות לצאת לאוקיינוס בדויטשה מרינה. הן נועדו להחליף את ספינות התקיפה המהירות מסוג גפארד (אנ') שנמצאות כרגע בשירות. בחודש מאי 2015 הזמינה ממשלת ישראל 4 ספינות סער 6, ספינות אלו התבססו על קורבטות בראונשוייג. הספינות כוללות חתימות מכ"ם ואינפרא אדום מופחתות ("חמקנות" טובה מבאשר פריגטות מסוג סקסון) וגם יצוידו בשני מסוקים בלתי מאוישים לחישה מרחוק. לאחרונה, הזמין הצי הגרמני קבוצה ראשונה של 6 קאמקופטר S-100 לשימוש בספינות הבראונשוייג. ההאנגר אומנם קטן מדי עבור מסוק סטנדרטי, אך המנחת גדול דיו עבור הסי קינג (אנ'), הלינקס וה-NH90 המסוקים שנמצאים בשירות כעת בצי הגרמני. במקור הייתה ה-K130 אמורה להיות מצוידת בגרסה הימית של הפוליפם (אנ'), טיל העל סיב אופטי וטווח של 60 ק"מ, שבזמן פיתוח הספינה היה אף הוא בפיתוח. אבל בשנת 2003 בוטל פרויקט פוליפם ועל כן המתכננים החליטו לצייד את הבראונשוייג בטילים מסוג RBS-15, שלמרות טווחם העדיף (250 ק"מ בגרסה 3 הנוכחית) נעדרת מהם כל סוג של אמצעי מניעה ללוחמה אלקטרונית. כתשובה לבעיה זו הזמין הצי הגרמני RBS-15 גרסה 4, שיפותח מגרסה 3 ויכלול טווח משופר של 400 ק"מ ואמצעי מניעה ללוחמה אלקטרונית. הספינות לא נבנו במספנה אחת אלא במקטעים. כל מקטע נבנה במספנה אחרת בו זמנית ומאוחר יותר חוברו המקטעים השונים ליצירת הספינה המלאה. הטבלה מציינת היכן נערך הטקס לתחילת הבנייה של הספינה המדוברת. בראונשוייג מגדבורג אולדנבורג לודויגשפן אם ריין קורבטה דויטשה מרינה מדיה וקבצים בנושא הקורבטות מסדרת בראונשווייג בוויקישיתוף האתר הרשמי של הצי הגרמני
מוסטפא זאזאי

מוסטפא זאזאי (נולד ב-9 במאי 1993) הוא כדורגלן אפגני המשחק בעמדת הקשר. זאזאי נולד בקאבול שבאפגניסטן, ובגיל צעיר עבר להתגורר בגרמניה. הוא שיחק במחלקות הנוער של המבורג, קונקורדיה המבורג ו-VfB ליבק. בעונת 2012/2013 החל לשחק בקבוצה הבוגרת של VfB ליבק, וערך 23 הופעות, בהן הבקיע 3 שערים. בסוף העונה עבר לשחק בפ.צ. סנט פאולי II, קבוצת המילואים של פ.צ. סנט פאולי. בינואר 2016 חתם ב-TSG ניוטרליץ. ב-1 באוגוסט 2017 חתם ב-LSK הנזה. ב-23 בינואר 2019 חתם בקלאנטן מליגת העל המלזית. ב-14 במאי 2014 זאזאי ערך את הופעת הבכורה שלו בנבחרת אפגניסטן בהפסד 3-2 לכווית. ב-16 במאי 2015 הבקיע את שער הבכורה שלו בנבחרת בניצחון 0-1 נגד קמבודיה. מדיה וקבצים בנושא מוסטפא זאזאי בוויקישיתוף מוסטפא זאזאי, באתר Transfermarkt מוסטפא זאזאי, באתר Soccerway מוסטפא זאזאי, באתר WorldFootball.net מוסטפא זאזאי, באתר National Football Teams מוסטפא זאזאי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוסטפא זאזאי".
והבי ח'זרי

והבי ח'זרי (בערבית: وهبي خزري; נולד ב-8 בפברואר 1991) הוא כדורגלן תוניסאי המשחק בעמדת הקשר ההתקפי בקבוצת מונפלייה ובנבחרת תוניסיה. ח'זרי נולד באז'אקסיו שבצרפת. הוא החל לשחק במחלקת הנוער של JS אז'אקסיו, ובגיל 12 עבר למחלקת הנוער של ספורטינג קלוב דה בסטיה. ב-20 בפברואר 2009 ערך ח'זרי את הופעת הבכורה שלו במועדון, כשנכנס כמחליף בדקה ה-85 בניצחון 0–1 על אמיין במסגרת ליגת המשנה הצרפתית. ב-13 במרץ 2009 הבקיע ח'זרי את שער הבכורה שלו במועדון, שער בדקה ה-81 בניצחון 0–1 על מונפלייה בליגה. הוא לקח חלק בירידת המועדון לליגה הלאומית בתום עונת 2009/2010, חזרתו לליגת המשנה בתום העונה הבאה ובעליית המועדון לליגת העל בתום עונת 2011/2012. בחודש יולי 2014, לאחר 5 עונות בספורטינג קלוב דה בסטיה, חתם ח'זרי ל-4 עונות בז'ירונדן דה בורדו מליגת העל הצרפתית. ב-17 באוגוסט 2014 ערך ח'זרי את הופעת הבכורה שלו במועדון, כששיחק 76 דקות בניצחון 1–4 על מונקו במסגרת המחזור השני בליגה. באותו משחק, דקה לפני החלפתו, הבקיע את שער הבכורה שלו במועדון. ב-30 בינואר 2016, לאחר עונה וחצי בז'ירונדן דה בורדו, חתם ח'זרי בסנדרלנד מהפרמייר ליג. ב-2 בפברואר ערך ח'זרי את הופעת הבכורה שלו במועדון, כשנכנס כמחליף לקראת המחצית השנייה בהפסד 0–1 למנצ'סטר סיטי במסגרת המחזור ה-24 בליגה. ב-13 בפברואר הבקיע את שער הבכורה שלו בפרמייר ליג, שער בדקה השלישית בניצחון 1–2 על מנצ'סטר יונייטד במסגרת המחזור ה-26. בעונת 2016/2017 היה שותף לנשירתה של הקבוצה לליגת המשנה. ב-31 באוגוסט 2017 הושאל לסטאד רן. ב-10 בספטמבר ערך את הופעתו הבכורה בקבוצה בניצחון 1–3 על אולימפיק ליון בו הבקיע את שערו הראשון. ב-17 ביולי 2018 חתם ח'זרי בסנט אטיין לארבע שנים. ב-11 באוגוסט ערך את הופעתו הבכורה בו כבש את שערו הראשון בניצחון 2-1 על גנגאן. בעונתו הראשונה כבש 13 שערי ליגה. ב-28 ביוני 2022 חתם ח'זרי במונפלייה. ב-13 באוגוסט 2022, ערך הופעת בכורה בה כבש שער בכורה בהפסד 5-2 לפריז סן ז’רמן. ב-7 בינואר 2013 ערך ח'זרי את הופעת הבכורה שלו בנבחרת תוניסיה, במשחק ידידות נגד נבחרת אתיופיה. ב-23 במרץ 2013 הבקיע את שער הבכורה שלו בנבחרת, שער בדקה ה-72 בניצחון 1–2 על נבחרת סיירה לאון במסגרת מוקדמות מונדיאל 2014. הוא לקח חלק בגביע אפריקה לאומות 2013 ובגביע אפריקה לאומות 2015. ח'זרי נכלל בסגל נבחרת תוניסיה למשחקי גביע העולם בכדורגל 2018 שנערכו ברוסיה. במשחק השני שערכה תוניסיה בטורניר, בישל ח'זרי את השער הראשון והבקיע את השני בהפסד נבחרתו 2–5 לנבחרתה של בלגיה. במשחק האחרון בשלב הבתים, לאחר ששתי הנבחרות כשלו בהעפלה לשלב הבא בטורניר, בישל ח'זרי את השער הראשון והבקיע את שער הניצחון מול פנמה, שהסתיים בתוצאה 1–2. היה זה השער ה-2,500 במספר בהיסטוריית טורנירי גביע העולם. נכלל בסגל נבחרת תוניסיה לטורניר מונדיאל 2022. מדיה וקבצים בנושא והבי ח'זרי בוויקישיתוף והבי ח'זרי, באתר Transfermarkt והבי ח'זרי, באתר Fussballdaten.de (בגרמנית) והבי ח'זרי, באתר Soccerway והבי ח'זרי, באתר BDFutbol והבי ח'זרי, באתר WorldFootball.net והבי ח'זרי, באתר National Football Teams והבי ח'זרי, באתר FootballDatabase.eu והבי ח'זרי, באתר ESPN Saj Chowdhury, "Panama 1–2 Tunisia". BBC News, 28 June 2018 القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית)
אס

האם התכוונתם ל... S – אות לטינית С (כתב קירילי) – אות קירילית אס (קלף) – כינוי לקלף בעל הערך הגבוה ביותר במשחקי קלפים רבים אס (טניס) – חבטת הגשה ללא מענה בטניס אס (מטבע רומי) – מטבע ארד עתיק שהיה בשימוש ברומא העתיקה אס (עיתון) – עיתון ספורט ספרדי המתפרסם באופן יומי אס (צ'כיה) (אנ') – עיר בצ'כיה אישים: שלמה אס – חלוץ תעשיית הבשר המעובד בארץ ישראל, מקים מפעל "נקניקיות אס" שרון אס – משוררת ישראלית אייס As
ג'וש ריצ'רדסון

ג'ושוע מייקל "ג'וש" ריצ'רדסון (באנגלית: Joshua Micheal "Josh" Richardson; נולד ב-15 בספטמבר 1993) הוא כדורסלן אמריקאי המשחק בעמדות הקלע והסמול פורוורד, בקבוצת מיאמי היט מליגת ה-NBA. ריצ'רדסון נולד באדמונד שבאוקלהומה, בנם של מייקל ואליס. למד בתיכון סנטה פה באוקלהומה וב-2011 החל ללמוד תואר ראשון בפסיכולוגיה באוניברסיטת טנסי. הוא שיחק במדי קבוצת הכדורסל של האוניברסיטה במשך ארבע שנים, בשנתו האחרונה השיג ממוצע של 16 נקודות, 4.5 ריבאונדים, 3.6 אסיסטים ו-2.1 חטיפות למשחק. בתום העונה נבחר לחמישיית העונה וחמישיית ההגנה של ליגת ה-SEC. בדראפט ה-NBA 2015 נבחר ריצ'רדסון בסיבוב השני במקום ה-40 על ידי מיאמי היט. הוא נבחר לרוקי החודש של אזור המזרח עבור חודש מרץ 2016, במהלכו השיג ממוצע של 12 נקודות ו-2.1 אסיסטים למשחק. בספטמבר 2017 חתם על הארכת חוזה במיאמי ל-4 עונות נוספות, החל מעונת 2018/2019, עבור כ-42 מיליון דולר. ב-10 בפברואר 2019 קלע שיא קריירה של 37 נקודות במשחק קבוצתו מול גולדן סטייט ווריורס. ב-6 ביולי 2019 הועבר לפילדלפיה 76', כחלק מטרייד בין ארבע קבוצות בו השתתפו גם פורטלנד טרייל בלייזרס ולוס אנג'לס קליפרס. לקראת עונת 2020/2021 הועבר עם טיילר ביי בטרייד לדאלאס מאבריקס, תמורת סת' קרי. ביולי 2021 הועבר ריצ'רדסון בטרייד לבוסטון סלטיקס, תמורת מוזס בראון. מדיה וקבצים בנושא ג'וש ריצ'רדסון בוויקישיתוף ג'וש ריצ'רדסון, ברשת החברתית אקס (טוויטר) ג'וש ריצ'רדסון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר אוניברסיטת טנסי Heat’s Josh Richardson, Timberwolves’ Karl-Anthony Towns named Kia NBA Rookies of the Month, אתר ה-NBA, ‏5 באפריל 2016 ריצ'רדסון מסכם על הארכת חוזה במיאמי, באתר sbnation.com,‏ 13 בספטמבר 2017 סיכום המשחק בין מיאמי לגולדן סטייט, באתר ESPN,‏ 11 בפברואר 2019 פילדלפיה מצרפת את ריצ'רדסון, באתר הקבוצה, 6 ביולי 2019 דאלאס מצרפת את ריצ'רדסון וביי, באתר הקבוצה, 18 בנובמבר 2020
אוטונואה (ירח)

אוטונואה (Autonoe; נקרא גם Jupiter XXVIII) הוא אחד מירחיו של כוכב הלכת צדק אשר התגלה בשנת 2001 על ידי קבוצת אסטרונומים מאוניברסיטת הוואי בהדרכתו של האסטרונום סקוט שפרד. לאחר גילויו קוטלג הירח בשם S/2001 J 1. קוטרו של אוטונואה הוא 4 קילומטרים ומהירותו בעת הקפתו את צדק היא 2.20 ק"מ לשנייה. רדיוס מסלולו של אוטונואה סביב צדק הוא 24,264,000 ק"מ ומשך זמן הקפתו סביב צדק הוא 772.168 יממות. אוטונואה בעל בהירות נראית של 22. אוטונואה בעל אלבדו של 0.04 ואקסצנטריות של 0.334. הוא נקרא על שם אוטונואה, בתו של קדמוס ואמו של אקטיון לפי המיתולוגיה היוונית. אוטונואה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, ספונדה, יורידמה והגמונה. מדיה וקבצים בנושא אוטונואה בוויקישיתוף
סיליה אדלר

סיליה פיינמן אדלר (באנגלית: Celia Adler‏; 6 בדצמבר 1889 – 31 בינואר 1979) הייתה שחקנית יהודייה-אמריקאית, הידועה בכינוי "הגברת הראשונה של תיאטרון היידיש". סיליה אדלר הייתה בתו של יעקב אדלר ודינה שטטין, ואחות למחצה של סטלה, לותר וחמשת ילדיו האחרים של יעקב. בניגוד לסטלה ולותר, אשר נודעו גם עבור עבודתם עם קבוצת התיאטרון, סרטי העבודה שלהם ועבודתם כמומחים בתחום המשחק, סיליה אדלר נודעה כמעט באופן בלעדי כשחקנית במה. אדלר הייתה ידועה בעיקר בעבור עבודתה בתיאטרון יידיש, שם היא הייתה קשורה עם תנועת התיאטרון היידי האמנותי של 1920 ו-1930. סיפקה גם את אחד התיאורים התיאטרליים הראשונים של ניצול שואה. אדלר, שהשתתפה יחד עם פול מוני ומרלון ברנדו הצעיר בהצגה "A Flag is Born", המתארת ניצולי שואה המנסים להגיע לארץ ישראל, בחרה להשתתף בהצגה זו בתמורה לשכר המינימום בגלל מחויבותה לעורר את דעת הקהל בארצות הברית לצורך בהקמת יהודית בארץ ישראל. בשנת 1937 כיכבה אדלר בסרט יידי של הנרי לין, "איפה הילד שלי". בין השנים 1937–1952, הופיעה אדלר במספר סרטים ותוכניות טלוויזיה. אדלר הייתה נשואה שלוש פעמים: לשחקן לזר פריד, למנהל תיאטרלי ג'ק קונוס, ולאיש העסקים נתן פורמן. מתה מהתקף לב ונקברה בבית הקברות במדור תיאטרון היידיש ב"מאונט חברון" שבפלשינג, קווינז, ניו יורק. מדיה וקבצים בנושא סיליה אדלר בוויקישיתוף סיליה אדלר, במסד הנתונים הקולנועיים IMDb (באנגלית) סיליה אדלר, באתר AllMovie (באנגלית) סיליה אדלר, במסד הנתונים הקולנועיים KinoPoisk (ברוסית) קורות חייה של אדלר, באתר "ארכיון הנשים היהודיות" הדף של סליה אדלר, באתר IBDB ביוגרפיה ומסמכים ארכיונים סיליה אדלר, באתר "Find a Grave" (באנגלית) נפטרה הגברת הראשונה של תיאטרון היידיש ההצגה "A Flag is Born https://www.highbeam.com/doc/1G2-2591300135.html ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיטסבורג איירונמן

פיטסבורג איירונמן (באנגלית: Pittsburgh Ironmen) הייתה קבוצת כדורסל מהעיר פיטסבורג, פנסילבניה, אשר שיחקה בליגת ה-BAA בעונת 1946/1947. הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום החמישי והאחרון באזור המערבי עם מאזן ניצחונות שלילי 15-45 (25.0%). בסיום אותה עונה התפרקה הקבוצה, יחד עם דטרויט פלקונס, טורונטו האסקיז וקליבלנד רבלס, ונערך "דראפט פיזור" במסגרתו נבחרו שחקני הקבוצה על ידי יתר קבוצות הליגה. הקלע המוביל של הקבוצה היה הפורוורד קולבי גאנת'ר, שקלע 14.1 נקודות בממוצע למשחק. כמו כן שיחק בקבוצה הרכז פרס מרוויץ', אביו של חבר היכל התהילה פיט מרוויץ'. מאחר שהאיירונמן סיימו את העונה עם המאזן הגרוע בליגה, ובהתחשב ברמתה הנמוכה יחסית של ה-BAA בתקופה זו, יש הטוענים כי מדובר בקבוצה הגרועה בתולדות ליגת ה-NBA. מבין 17 שחקני הסגל של הקבוצה, ארבעה בלבד המשיכו לשחק באופן מקצועי לאחר עונת 1946/1947. דף המועדון באתר Basketball-reference.com נבחרי דראפט הפיזור של פיטסבורג איירונמן, באתר realgm.com סיכום עונת 1946/1947 של האיירונמן, באתר basketball-reference.com היסטוריית האיירונמן, בארכיון אתר brokenleagues.com דירוג כל הקבוצות בהיסטוריית ה-NBA, באתר fivethirtyeight.com
אגם ת'ינגוואטלאוואטן

אגם ת'ינגוואטלאוואטן (באיסלנדית: Þingvallavatn) הוא אגם בעמק הביקוע, שבדרום-מערב איסלנד. זהו האגם הטבעי הגדול ביותר באיסלנד, עם שטח של 83.7 קמ"ר. עומקו הממוצע של האגם הוא 34 מטרים. האגם מצוי בחלקו בשטח הפארק הלאומי ת'ינגווליר. סדקי העתק מסביב לאגם מעידים על היווצרותו במקום בו נפרדים שני לוחות טקטוניים סמוכים, הלוח האירואסייתי והלוח הצפון-אמריקאי. הסדק הגדול ביותר ביניהם הוא קניון אלמאנאגיאו (Almannagjá). אחד הסדקים, המהווה הסתעפות של עמק הביקוע בו מצוי האגם, מלא במימיו — זהו הבקע סילפרה (Silfra). הבקע, המתחבר אל האגם מצפון, הוא אתר צלילה פופולרי. משום שהסדק צר, הצוללים במקום, שוחים למעשה בין שתי יבשות. באגם ישנם איים, שמקורם בהתפרצויות געשיות. מצפון, בשטח ת'ינגווליר, נשפך אל האגם הנהר יוכסראו (Öxará). ת'ינגוואטלאוואטן מהווה מוצא לנהר יחיד, סוג, המתחיל את זרימתו בקצהו הדרומי של האגם. מבחינת הדגה, האגם ראוי לציון בשל ארבעה סוגי אלתית אטלנטית המצויים בו. לחופו הצפוני של ת'ינגוואטלאוואטן נוסד בשנת 930 הפרלמנט של איסלנד, אלת'ינגי. מדיה וקבצים בנושא אגם ת'ינגוואטלאוואטן בוויקישיתוף אתר האינטרנט הרשמי של אגם ת'ינגוואטלאוואטן אגם ת'ינגוואטלאוואטן, באתר אנציקלופדיה בריטניקה (באנגלית)
יחיאל פליקמן

יחיאל פליקמן (יידיש: יחיאל פאַליקמאַן; 1911 ליובר ווהלין - 1977 קייב) היה סופר יידי ועיתונאי. פליקמן נולד בעיירה ליובר שהייתה חלק מהאימפריה הרוסית (היום באוקראינה). ב-1931 הוא למד בבית ספר לאומנויות בקייב, לאחר מכן עבר לבירוביג'ן והיה בין המתיישבים הראשונים של המחוז היהודי האוטונומי. בין 1932–1934 הוא עבד בתור עיתונאי בביראבידזשאנער שטערן ושם גם פרסם את חיבוריו. כמו כן הוא פרסם בעיתון דער שטערן שיצא לאור בקייב ובכתב עת היימלאנד שיצא לאור במוסקבה. בזמן מלחמת העולם השנייה הוא היה בצבא האדום וכתב בשביל עיתונות הצבאית ברוסית, אך המשיך גם לפרסם פרוזה יידית. בתקופה זו פרסם גם את רשמיו מן המלחמה בעיתון היידי אייניקייט. הוא עוטר מספר פעמים בזמן שירותו. לאחר המלחמה הוא סיים לימודים (ב-1952) במכון הפדגוגי של קייב. עם הופעתו של סאוועטיש היימלאנד פליקמן עבד במערכת כתב העת ופרסם שם את חיבוריו. ב-1968 יצא לאור דער שווארצער ווינט (רוח שחורה) שבו המחבר מעלה את נושא השואה ומבליט את ההתנגדות היהודית. צווישנ סאפקעס: דערציילונגענ, קיעוו, 1937. אנהייב פרילינג: דערציילונגענ אונ נאוועלנ, קיעוו, 1940. ליבע אינ פייער: פראנט-דערציילונגענ, מאסקווע, 1943. מענטשנ פונ מיינ לאנד: דערציילונגענ, מאסקווע, 1945. די שיינ קומט פונ מיזרעכ: אנ אופשטאנד אינ געטא, מאסקווע,1948. דער שווארצער ווינט, מאסקווע, 1968. יחיאל פליקמן, במהדורת האינטרנט של האנציקלופדיה היהודית בשפה הרוסית (ברוסית) יחיאל פליקמן, במהדורת האינטרנט של האנציקלופדיה היהודית בשפה הרוסית (ברוסית)
גן השכלים

גן השכלים או פרדס הדעות (בשמו המקורי: בֻּסְתַּאן אַלעִקוּל) הוא חיבורו העיקרי של רבינו נתנאל בירב פיומי. החיבור עוסק במוסר ובפילוסופיה, ונכתב סביב שנת ד'תתק"ז (1147). הספר נכתב בערבית-יהודית-תימנית, והוא מכיל שבעה פרקים. מתכונתו זהה למתכונת הספר תורת חובות הלבבות לרבנו בחיי אבן פקודה, כשרבי נתנאל מביע דעה שונה מרבינו בחיי במספר נושאים. שבעת פרקי הספר הם: אחדות האל האדם כעולם קטן קיום המצוות תשובה ביטחון בה' ימות המשיח העולם הבא בספר ניכרת בקיאותו של רבי נתנאל במכמני ספרות הפילוסופיה והמידות הערביים, בנוסף לאלה היהודיים. על פי עדותו, כתב רבי נתנאל את ספרו בעקבות ספרו של רבנו בחיי אבן פקודה, "חובות הלבבות" (התפרסם סביב שנת 1080) עליו הוא חולק בעניינים יסודיים ועקרוניים. בספר מתייחס רבי נתנאל רבות לתנועת האסלאם, שהשפעתה גברה בתימן באותה תקופה, ונותן מענה פילוסופי לטענות המוסלמים כנגד היהדות. בין היתר, מנהל רבי נתנאל פולמוס עם המוסלמים שטענו שהתורה שונתה במהלך הדורות, ומוכיח מתוך הקוראן כי התורה לעולם לא תשונה כיוון שדברי ה' הם נצחיים. הוא מצטט את דברי הקוראן בסורת אל-מאאידה פס' 42 המדבר על בני ישראל "כיף יחכמונך ועינדהם אלתורייה פיהא חכם אללה, וחכם אללה לא ינסא אבדא", תרגום: "איך ישפטוך ובידיהם התורה שבה משפטי ה', ומשפטי ה' לא ישכחו לעולם". עם זאת, רבי נתנאל מתייחס גם אל הטענה המוסלמית שהקוראן הוא אלוהי ומשיב לטענותיהם כנגד תורת ישראל. הוא פונה אל פסוקי הקוראן בניסיון להוכיח שאין מטרתו (של הקוראן) להחליף את התורה: "לכן על כל אומה להתנהג במה שהגיע לה ובא לידה ותלך אחרי נביאיה וכהניה וראשיה, ולא נשאר אף אחד בלי תורה, שהכל מאל אחד ואליו וחוזרים, והכל מתפללים אליו ופנים אליו" (גן השכלים, עמ' קיד). אך למרות דברים אלה הוא כן מקבל את הטענה שהקוראן הוא ממקור אלוהי, שכן רצונו של אלוהים הוא ש''שלא יישאר העולם בלי דת'' לכן אלוהים שלח לכל עם התגלות התואמת את תכונתו. הספר פורסם לראשונה על ידי האגודה להצלת גנזי תימן, בתרגומו וביאורו של הרב יוסף קאפח, יחד עם שני חיבורים נוספים של רבני תימן - ספר המעלות לדרגות ימות המשיח (על ידי מחבר שלא נודע שמו) ושו"ת רבנו חוטר בן שלמה אלד'מארי. כמו כן, הספר תורגם במהדורה נוספת במכון משנת הרמב"ם. כמו כן, הוציא מכון מש"ה מארז של 2 תקליטורי שמע ובהם שיעורים מפי הרב קאפח, שהקליטו תלמידיו בשיעוריו. לדעת הרב יוסף קאפח, ניכרת השפעת ספרו של רבי נתנאל על איגרת תחיית המתים של הרמב"ם. תורת חובות הלבבות הרב יוסף קאפח, מבוא לספר גן השכלים, להלן "קישורים חיצוניים" הרב יוסף קאפח (מהדיר), גן השכלים - המקור הערבי עם תרגום עברי, ירושלים: האגודה להצלת גנזי תימן, תשי"ד, באתר אוצר החכמה מהדורה חדשה, מכון משנת הרמב"ם, תשס"א, באתר אוצר החכמה על רבנו נתנאל בירב פיומי, באתר "נוסח תימן". משה הלברטל, הרמב"ם, מרכז זלמן שז"ר לתולדות ישראל, 2009, עמ' 49 רבי נתנאל ברבי פניומי, גן השכלים, עמ' פרק ו יעקב נגן, שראל רוזנבלט, אסף מלאך, ושמו אחד, מגיד, 2022, עמ' 71-81 הרב נתנאל פיומי, תרגום: הרב יוסף קאפח, גן השכלים - הקדמת המתרגם, האגודה להצלת גנזי תימן, תשי"ד, עמ' 13